Bendorfer Brücke

Bendorfer Brücke (oik. Rheinbrücke Bendorf), on Bundesautobahn 48:n Reinin ylittävä silta Sankt Sebastianin ja Bendorfin välillä. Silta on avattu 16. elokuuta 1965 kolmen vuoden rakennusajan jälkeen ja sen on suunnitellut saksalainen rakennusinsinööri Ulrich Finsterwalder. Silta ylittää Reinin ja Niederwerthiin kuuluvan Graswerthin saaren. Silta oli aikansa maailman pitkäjännevälisin jännebetonisilta ja on edelleen Saksan pisin. 7-aukkosien kotelopalkkisillan pääjänne on 208 metriä ja sillan kokonaispituus on 1 029 metriä. Lähteet